Neighborhood: Carvers Crossing
MLS Result for Carvers Crossing Homes for saleFound 0 properties
MLS Result for Carvers Crossing Homes for sale Found 0 properties Grondstrydbyl vir eers begrawe - Howe - Republikein
Thursday, January 17th, 14:36:14
Grondstrydbyl vir eers begrawe
Buitelandse sakelui skik buite hof
14 January 2019 | Howe
Denver Kisting – Twee omstrede buitelandse sakelui, mnr. Fadi Ayoub en me. Stina Wu, het onlangs buite die hof geskik oor ’n ingewikkelde eiendomstransaksie wat gedreig het om skeef te loop.
Hofdokumente het lig gewerp op die miljoene wat veronderstel is om hande te verwissel tussen dié twee oor groot hoeveelhede grond.
In die hofstukke, waarvan Republikein afskrifte bekom het, sê Ayoub hy is ’n volwasse sakeman wat tans in Robynstraat in die Windhoekse voorstad Eros woon.
Hy het die aansoek gebring teen Wu, wat in Liststraat woon.
Op dieselfde perseel is twee beslote korporasies geleë – Almazu Investments BK en Landscape Property Number Seventeen, lui die hofdokumente.
Dié twee besighede is as onderskeidelik die tweede en derde verweerder in die sedertien opgeloste twis gelys.
Ayoub het in die stukke aangevoer hy en die eerste BK, wat deur Wu verteenwoordig is, het op 16 Februarie verlede jaar ’n ooreenkoms gesluit, waarvolgens hy ledebelang daarin sou bekom.
Al die ledebelang van daardie besigheid was in daardie stadium in Wu se hande, lui die stukke.
Ayoub sou 40% van die belang oorneem.
In die dokumente het hy aangevoer Wu het tot laat verlede jaar, ondanks talle beloftes, haar voete gesleep om die akteprokureurs te kry om die proses af te handel.
Volgens ’n vorige kontrak, wat glo in Januarie 2017 gesluit is, het die partye mondeling ooreengekom Wu sal pa staan vir die instandhouding van die Eros-eiendom totdat dit op Ayoub se naam oorgedra word.
Onder meer, het sy glo hand en mond belowe om om te sien na die water- en kragrekening en om enige uitstaande munisipale skuld te delg.
Hiernaas sou sy ook verantwoordelikheid aanvaar vir algemene instanding en versorging van die spoghuis.
Hulle het glo ooreengekom dat Wu onmiddellik sal optree sodra ’n instandhoudingsbehoefte opduik.
Ayoub het hom glo male sonder tal onsuksesvol tot haar gewend om haar beloftes gestand te doen.
Onder meer moes hulle dikwels met lekkende toilette vir lief neem, sê hy.
Hiernaas was die kombuiskaste “los en beskadig” en die ingeboude kaste in die slaapkamers was ook ’n uitdaging.
Ayoub voer aan die dak was so stukkend dat lekkasies tydens die reënseisoen hul lot was.
Hy moes ook ’n rekening van N$20 000 self vereffen vir die herstel van die beskadigde elektriese heining, sê hy.
Die swembad lek ook en dit het bygedra tot “’n verskriklik hoë waterrekening”. Boonop is die swembad en die vistenk se pompe flenters.
Volgens Ayoub moes hy ook meer as N$72 000 opdok vir ’n uitstaande munisipale rekening.
Weens Wu se versuim om haar deel van die ooreenkoms na te kom, het hy skade van nagenoeg N$262 259 opgeloop, het Ayoub in die stukke aangevoer.
Hy sê die Eros-eiendom was deel van ’n breër ooreenkoms, wat verskeie van sy erwe buite Rehoboth op ’n landgoed, Sable View, ingesluit het.
Vir dié grond moes sy kragtens die ooreenkomste glo bykans N$580 000 betaal. Toe hy hom laat verlede jaar tot die Windhoekse hoërhof gewend het, was sy N$350 000 agterstallig op daardie paaiement.
Ayoub het voorts aangevoer die laaste doring in sy vlees was dat hy 100% van die belang in die tweede BK sou bekom. Tot in daardie stadium op 3 Oktober 2018 het daarvan ook dadels gekom.
Verskeie pogings om die tweetal verlede week in die hande te kry, het geen vrugte afgewerp nie.
14 ure gelede | Toerisme